CELEX: 31979R2233
Language: el
Date: 1979-10-11 00:00:00
Title: Κανονισμός (ΕΟΚ) αριθ. 2233/79 της Επιτροπής της 11ης Οκτωβρίου 1979 περί τροποποιήσεως του κανονισμού (ΕΟΚ) αριθ. 2213/76 «περί της πωλήσεως αποκορυφωμένου γάλακτος εις κόνιν των δημοσίων αποθεμάτων»

Avis juridique important

|

31979R2233

Κανονισμός (ΕΟΚ) αριθ. 2233/79 της Επιτροπής της 11ης Οκτωβρίου 1979 περί τροποποιήσεως του κανονισμού (ΕΟΚ) αριθ. 2213/76 «περί της πωλήσεως αποκορυφωμένου γάλακτος εις κόνιν των δημοσίων αποθεμάτων»  

Επίσημη Εφημερίδα αριθ. L 257 της 12/10/1979 σ. 0031 - 0031 Ελληνική ειδική έκδοση: Κεφάλαιο 03 τόμος 26 σ. 0159  Φινλανδική ειδική έκδοση: Κεφάλαιο 3 τόμος 11 σ. 0137  Σουηδική ειδική έκδοση: Κεφάλαιο 3 τόμος 11 σ. 0137 

ΚΑΝΟΝΙΣΜΟΣ (ΕΟΚ) αριθ. 2233/79 ΤΗΣ ΕΠΙΤΡΟΠΗΣ της 11ης Οκτωβρίου 1979 περί τροποποιήσεως του κανονισμού (ΕΟΚ) αριθ. 2213/76 "περί της πωλήσεως αποκορυφωμένου γάλακτος εις κόνιν των δημοσίων αποθεμάτων"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1978 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 7  παράγραφος 5,  Εκτιμώντας:  ότι ο κανονισμός (ΕΟΚ) αριθ. 2213/76 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1522/79(4) καθόρισε στο άρθρο 1 τη διάρκεια της αποθεματοποιήσεως του προϊόντος που τίθεται προς πώληση τουλάχιστον σε τέσσερις μήνες- ότι, λαμβανομένης υπόψη της εξελίξεως των αποθεμάτων, πρέπει να περιορισθούν οι πωλήσεις αυτές στο αποκορυφωμένο γάλα εις κόνιν που έχει εισέλθει στα αποθέματα πριν από την 1η Ιανουαρίου 1979- ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν έχει εκφράσει γνώμη εντός της ταχθείσης από τον πρόεδρό της προθεσμίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 1 του κανονισμού (ΕΟΚ) αριθ. 2213/76, οι λέξεις "που την ημέρα της συνάψεως της συμβάσεως πωλήσεως ήταν ήδη αποθεματοποιημένο τουλάχιστον για τέσσερις μήνες" αντικαθίστανται από τις λέξεις "το οποίο εισήλθε στα αποθέματά τους πριν από  την 1η Ιανουαρίου 1979".   Άρθρο 2  Ο παρών κανονισμός αρχίζει να ισχύει την 12η Οκτωβρίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 11 Οκτωβρίου 1979.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 148 της 28.6.1968, σ. 13.(2) ΕΕ αριθ. Ν 204 της 28.7.1978, σ. 6.(3) ΕΕ αριθ. N 249 της 11.9.1976, σ. 6.(4) ΕΕ αριθ. N 185 της 21.7.1979, σ. 20.